

**ОБЩИНА ПЛОВДИВ**

Пловдив, 4000, пл, “Стефан Стамболов” №1 тел: (032) 656 701, факс: (032) 656 703

***Приложение № 1***

**Т Е Х Н И Ч Е С К И С П Е Ц И Ф И К А Ц И И**

за обществена поръчка по реда на Глава осма „а” от ЗОП с предмет:

**„Доставка на контейнери за битови отпадъци тип „Бобър“ /метални/ - 1100 л. за дейността по сметосъбиране на територията на Община Пловдив“.**

Предмет на обществената поръчка е доставката на контейнери за битови отпадъци тип „Бобър“ /метални/ - 1100 л. за дейността по сметосъбиране на територията на Община Пловдив.

Контейнерите трябва да са нови, а не – употребявани или рециклирани и да отговарят на посочените по-долу изисквания.

**ПРЕДНАЗНАЧЕНИЕ**

1. Контейнер тип “Бобър” е специализиран подвижен събирателен съд, предназначен за събиране, временно съхраняване и изсипване на битови отпадъци със сметосъбиращи и сметоизвозващи машини.

**ТЕХНИЧЕСКИ ХАРАКТЕРИСТИКИ**

2. Всеки контейнер тип „Бобър”трябва да отговаря на следните технически изисквания:

|  |  |
| --- | --- |
| **ТЕХНИЧЕСКИ Х-КИ** | **ИЗИСКВАНИ ПАРАМЕТРИ** |
| Цвят | Сив |
| Вместимост | 1100 л. |
| Габаритни размери | Дължина-1370 мм. ± 10 мм  Широчина-1070мм. ± 10 мм  Височина-1440 мм. ± 10 мм |
| Вид на стоманената ламарина | Студено-валцована ламарина S 235 JR, съгласно EN 10025 или еквивалент. |
| Конструкция | Дебелина на стоманената ламарина на корпуса не по-малка от 1,8 мм /без цинковото покритие/ |
| Брой капаци  Буфери  Рамо  Конзоли | -1 бр. капак, с дебелина на ламарината не по-малка от 1,5 мм. Капакът да завършва с гумена лента, с оглед безопасността на гражданите.  -дебелина на ламарината на буфера – 3,0 мм.  -дебелина на ламарината на рамото- от 2,8 мм. до 3 мм.  -дебелина на ламарината на конзолата – 4,0 мм. |
| Начин на отваряне и затваряне на капака | Ръчно, посредством ръкохватка върху капака |
| Посока на отваряне на капака | Капакът да бъде задвижван назад на рамена със скрити пружини и да е възможно регулиране на усилието за отваряне. |
| Покритие | Антикорозионно покритие, горещо поцинковане - минимум 60 мк. /микрона/. Горещото поцинковане да се извърши след всички заварки, със сертификат за покритие съгласно EN ISO 1461:2009 или еквивалент. |
| Брой на опорните колела | -4 бр. опорни колела, диаметър - Ф200; като 2 бр. от тях да бъдат с блокираща спирачна система |
| Изисквания за качество | Да отговарят на българските и европейски стандарти за подвижни събирателни съдове за отпадъци, както и на изискванията за безопасност и здраве, както следва:  EN 840-3 или еквивалент.  EN 840-5 или еквивалент.  EN 840-6 или еквивалент. |
| Допълнителни изисквания | На всяка една от двете дълги страни /с дължина-1370 мм. ± 10 мм/ на контейнера да има минимум по една дръжка за захващане; да бъдат оборудвани със светлоотразителни стикери. Колелата да бъдат със заварени болтове против кражба. Конзолите за захващане на ходовите колела да бъдат от стоманена ламарина с дебелина 4,00 мм. и да са допълнително подсилени. Голяма издръжливост на екстремни метеорологични условия. |

**ИЗИСКВАНИЯ КЪМ ДОСТАВКАТА**

3.Необходимото количество контейнери, от което Възложителят се нуждае, е около 100 бр., в рамките на изразходване на обявената прогнозна стойност, която е лимитна и не следва да бъде превишавана.

4. Посоченото по т. 3 количество е ориентировъчно, като конкретният обем на доставка ще бъде определен при сключване на договора, в зависимост от предложената единична цена за 1 бр. контейнер тип „Бобър“ -1100 л. от Изпълнителя и при спазване и ненадвишаване на финансовите средства, целево предвидени от Възложителя.

5. Доставката на уговореното количество контейнери следва ще се извърши в срок не по-дълъг от 60 /шестдесет/ календарни дни, считано от датата на влизане в сила на бъдещия договор с избрания изпълнител. Изпълнителят трябва да извърши доставката франко базата на ОП „Чистота“, на адрес – гр. Пловдив, ул. „Даме Груев“ № 64А.

6. Транспортът ще се организира и извърши от Изпълнителя. Транспортните разходи, включително за натоварване и разтоварване, застраховки, мита и такси, действащи към момента на доставката, както и всички разходи по изпълнение на предмета на поръчката франко местоизпълнението, ще са за сметка на Изпълнителя и трябва да са включени в предлаганата цена.

7. След изпълнение на доставката ще бъде изготвен приемо-предавателен протокол в два екземпляра, който ще се подпише от определени от Възложителя и Изпълнителя лица. Протоколът следва да съдържа най-малко следната информация: вида и количеството контейнери, тяхната единична и обща цена.

8. Доставените контейнери трябва да бъдат придружени най-малко от следните документи: за произход и качество, за гаранционен срок, както и документ с указания за експлоатация и безопасност.

9. При констатиране на дефекти и недостатъци, възникнали не по вина на Възложителя в процеса на обикновената експлоатация на контейнерите, Изпълнителят е длъжен да ги отстрани в рамките на предложения от него гаранционен срок, който следва да е не по-кратък от 12 /дванадесет/ календарни месеца считано от датата на приемане на доставката от Възложителя.

10. Заплащането ще се извърши в срок до 30 /тридесет/ дни, считано от получаване на оригинална фактура, надлежно оформена с всички необходими реквизити, съгласно счетоводното и данъчно законодателство, придружена от приемо-предавателен протокол за приетото количество контейнери. Плащането ще се извърши по банкова сметка на Изпълнителя, в български лева, след одобряване на фактурата от Възложителя.